Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
18 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 8.10 จุด (0.46%) ปิดภาคเช้าที่ 1,763.63 จุด ด้วยมูลค่าการซื้อขาย 24,247.32 ล้านบาท
Most Positive Impact: CPALL (+1.34 จุด), KTB (+0.84 จุด), PTTGC (+0.67 จุด)
Most Negative Impact: BANPU (-0.51 จุด), ADVANC (-0.3 จุด), GLAND (-0.28 จุด)
แนวโน้มตลาดบ่าย
กลุ่มค้าปลีกฟื้นตัว ขณะที่ตลาดยังได้แรงซื้อเพื่อเก็งผลประกอบการในกลุ่มธนาคารและการเงิน รวม 3 กลุ่มมีผลต่อ SET Index ถึง 4.3 จุด คาดช่วงบ่าย SET Index น่าจะทรงตัวเหนือ 1,760 จุด ก่อนที่จะขยับไปปิดใกล้ 1,770 จุดได้อีกครั้ง
บ่ายนี้รอติดตามรายงานจำนวนนักท่องเที่ยวต่างประเทศเดือน มี.ค. หากออกมาดีต่อเนื่อง จากเดือน ม.ค. +10.9% และ ก.พ. +19.3% คาดจะเป็นปัจจัยหนุนกลุ่มโรงแรม CENTEL MINT ERW ปรับเพิ่มขึ้นต่อได้
ค่ำวันนี้ติดตามการรายงานตัวเลขเงินเฟ้อเดือน มี.ค.61 ของยุโรปโดยตลาดคาด Headline CPI 1.4% และ Core CPI 1% (ทรงตัวจากเดือน ก.พ.61)
สถานการณ์การค้าจีนและสหรัฐยังคงมีความหวังที่จะดีขึ้นต่อเนื่อง ข้อมูลล่าสุดจีนเพิ่มการถือครองพันธบัตรรัฐบาลสหรัฐมากที่สุดในรอบ 6 เดือนสู่ 1.18 ล้านล้านดอลลาร์สหรัฐ คิดเป็น 20% ของพันธบัตรที่ถือครองโดยรัฐบาลอื่นๆที่ไม่ใช่สหรัฐ และคิดเป็น 7.8% ของปริมาณพันธบัตรรัฐบาลสหรัฐทั้งหมด 15 ล้านล้านดอลลาร์ จัดเป็นระดับการถือครองที่มากที่สุดในโลก
เป็นการลดความกังวลเรื่องจีนที่อาจงัดไพ่การขายพันธบัตรเพื่อเป็นการตอบโต้สหรัฐ โดย KS Research ประเมินว่ายังคงมีความเป็นไปน้อยมากที่จีนจะทำการขายพันธบัตรจริง เพราะนอกจากจะต้องขายตัดขาดทุนแล้ว จะเป็นผลให้ดอลลาร์สหรัฐอ่อน และหยวนแข็งค่าขึ้นซึ่งจะย้อนกลับมาเป็นผลลบต่อการส่งออกของจีน
แนะนำ PTTEP CHG SPALI
Alternative Trading:
SET50 Futures : รอ Long S50M18 1,159 จุด ถือเพื่อทำกำไรที่ 1,180 จุด ตัดขาดทุนที่ 1,155 จุด